
INFORMACIJA SOCIALINIO BŪSTO NUOMININKAMS 
2026-01-01
I. Socialinio būsto nuomos sutarties nutraukimas (keitimas), jeigu nuomininko deklaruoto turto vertė ar pajamos  viršija nustatytus metinius pajamų ir turto dydžius
	 
	Jeigu asmens ar šeimos, nuomojančio (nuomojančios) socialinį būstą, Gyventojų turto deklaravimo įstatyme nustatyta tvarka deklaruoto turto vertė ar pajamos, pagal Piniginės socialinės paramos nepasiturintiems gyventojams įstatymo 17 straipsnį įskaitomos į asmens ar šeimos gaunamas pajamas, viršija  Paramos būstui įsigyti ar išsinuomoti įstatymo (toliau – Įstatymas) 11 straipsnio 3 dalyje  nustatytus metinius pajamų ir turto dydžius:
	a) daugiau kaip 35 procentais arba
	b) daugiau kaip 50 procentų, jeigu asmuo yra be šeimos ar jeigu šeimoje motina arba tėvas, globėjas (rūpintojas) vienas augina vieną ar daugiau vaikų, ir (arba) vaiką (vaikus), kuriam (kuriems) nustatyta nuolatinė globa (rūpyba), ar jeigu asmuo yra neįgalusis, ar jeigu šeimoje yra neįgaliųjų, 
rajono savivaldybės administracijos direktorius ne vėliau kaip iki einamųjų metų rugsėjo 1 dienos priima sprendimą:
	1. nutraukti socialinio būsto nuomos sutartį, arba  
	2. asmens ar šeimos prašymu šį būstą nuomoti kaip savivaldybės būstą, jeigu asmuo ar šeima Lietuvos Respublikoje nuosavybės teise neturi kito būsto arba nuosavybės teise turimas būstas, Nekilnojamojo turto kadastro duomenimis, yra fiziškai nusidėvėjęs daugiau kaip 60 procentų ir jų deklaruoto turto vertė ir pajamos neviršija Įstatymo 11 straipsnio 1 dalyje nustatytų pajamų ir turto dydžių, ir jeigu:
	2.1. asmeniui iki senatvės pensijos amžiaus sukakties yra likę 5 ar mažiau metų;
	2.2. asmuo yra neįgalusis arba šeimoje yra neįgaliųjų;
	2.3. šeima augina tris ar daugiau vaikų ir (ar) vaikų, kuriems nustatyta nuolatinė globa (rūpyba);
	2.4.  asmuo yra be šeimos; 
	2.5. šeima, kurioje motina arba tėvas, globėjas (rūpintojas) vienas augina vieną ar daugiau vaikų ir (arba) vaiką (vaikus), kuriam (kuriems) nustatyta nuolatinė globa (rūpyba).
	3. asmens ar šeimos prašymu, siekiant suteikti jiems laiko susirasti kitą būstą, šį būstą ne ilgesniam nei vienų metų terminui, nuomoti kaip savivaldybės būstą, jeigu asmuo ar šeima Lietuvos Respublikoje nuosavybės teise neturi kito būsto arba nuosavybės teise turimas būstas, Nekilnojamojo turto kadastro duomenimis, yra fiziškai nusidėvėjęs daugiau kaip 60 procentų. 
	 Su asmeniu ar šeima, su kuriais buvo sudaryta savivaldybės būsto nuomos sutartis, gali būti vėl sudaryta socialinio būsto nuomos sutartis, jeigu jie atitinka Įstatymo 9 straipsnio 1 dalyje nurodytus reikalavimus.   
II. Socialinio būsto nuomos mokesčio lengvatos taikymas

	Vadovaujantis Įstatymo 21 straipsnio 2 dalimi ir Šakių rajono savivaldybės būsto ir socialinio būsto nuomos tvarkos aprašu, patvirtintu Šakių rajono savivaldybės tarybos 2022 m. balandžio 22 d. sprendimu Nr. T-154 „Dėl Šakių rajono savivaldybės būsto ir socialinio būsto nuomos tvarkos aprašo patvirtinimo“, Savivaldybės biudžeto sąskaita socialinio būsto nuomos mokestis mažinamas 50 procentų, jeigu asmens (šeimos atveju – visų šeimos narių) vertinamos pajamos, tenkančios vienam asmeniui (šeimos atveju – vienam šeimos nariui) per mėnesį, neviršija 1,5 valstybės remiamų pajamų (toliau – VRP*) dydžio ribos, t. y. 349,50 Eur.
	Asmenys bei šeimos prašymą dėl socialinio būsto nuomos mokesčio mažinimo pateikia rajono savivaldybės tarybai. Kartu su prašymu pateikia dokumentus, reikalingus teisei į nuomos mokesčio lengvatą nustatyti (pažymas apie pajamas (gautas per 3 praėjusius mėnesius iki prašymo pateikimo dienos), jei informacija nėra gaunama iš valstybės registrų ir žinybinių registrų bei valstybės informacinių sistemų. Socialinio būsto nuomininkai nuo nuomos mokesčio mokėjimo atleidžiami nuo mėnesio, einančio po prašymo pateikimo datos, 1 dienos iki einamųjų metų pabaigos. 
III. Asmenų ir šeimų, nuomojančių socialinį būstą, pareigos 

	Asmenys ar šeimos, nuomojantys (nuomojančios) socialinį būstą, privalo:
	1. Iki einamųjų metų gegužės 1 dienos arba iki einamųjų metų birželio 1 dienos, jei yra  svarbių priežasčių, nurodytų Paramos būstui įsigyti ar išsinuomoti įstatyme, savivaldybės administracijai pateikti turto (įskaitant gautas pajamas) deklaraciją Gyventojų turto deklaravimo įstatyme nustatyta tvarka;
	2. Užpildyti socialinės apsaugos ir darbo ministro patvirtintos formos prašymo priedą, jame nurodant Gyventojų turto deklaravimo įstatyme nustatyta tvarka deklaruotas pajamas, kurios, vadovaujantis Piniginės socialinės paramos nepasiturintiems gyventojams įstatymo 17 straipsniu, neįskaitomos į asmenų ar šeimos gaunamas pajamas, jeigu asmuo ar šeima gavo tokių pajamų;  
3. Per mėnesį nuo deklaruotos gyvenamosios vietos pakeitimo, būsto įsigijimo, materialinės padėties pasikeitimo, kuris lemia Lietuvos Respublikos paramos būstui įsigyti ar išsinuomoti įstatyme nustatytų pajamų ir turto dydžių, pagal kuriuos nustatoma teisė į paramą būstui išsinuomoti, viršijimą, būsto nuomos sutarties pasibaigimo dienos informuoti apie tai savivaldybės administraciją. Taip pat privalote informuoti savivaldybės administraciją apie šeimos sudėties, kontaktinės informacijos (adreso, telefono ryšio numerio, elektroninio pašto) pasikeitimus.
IV. Asmenų ir šeimų vertinamų pajamų ir turto metiniai dydžiai
Asmenų ar šeimų, nuomojančių socialinį būstą, deklaruoto turto ar pajamų verčių dydžiai turi neviršyti Įstatymo 11 straipsnio 3 dalyje nustatytų metinių pajamų ir turto dydžių: 
a) daugiau kaip 35 procentais, arba 
b) daugiau kaip 50 procentų, jeigu asmuo yra be šeimos ar jeigu šeimoje motina arba tėvas, globėjas (rūpintojas) vienas augina vieną ar daugiau vaikų, ir (arba) vaiką (vaikus), kuriam (kuriems) nustatyta nuolatinė globa (rūpyba), ar jeigu asmuo yra neįgalusis, ar jeigu šeimoje yra neįgaliųjų:
	
	
	11 straipsnio 3 dalis
	Eur + 35 proc.
	Eur + 50 proc.

	1.
	1-o asmens be šeimos
	Pajamos -40 VRP
Turtas-56 VRP
	12 582,00
	13 980,00

	
	
	
	17 614,80
	19 572,00

	
	
	
	
	

	2.
	2-jų asmenų šeimos
	Pajamos - 80 VRP
	25 164,00
	27 960,00

	
	
	Turtas – 112 VRP
	35 229,60
	39 144,00

	
	
	
	
	

	3.
	3-jų asmenų šeimos
	Pajamos -80 VRP
	25 164,00
	27 960,00

	
	
	Turtas – 112 VRP
	35 229,60
	39 144,00

	
	
	
	
	

	4.
	4-ių asmenų šeimos
	Pajamos – 92 VRP
	28 938,60
	32 154,00

	
	
	Turtas – 224 VRP
	70 459,20
	78 288,00

	
	
	
	
	

	5.
	5-ių asmenų šeimos
	Pajamos – 115 VRP
	36 173,25
	40 192,50

	
	
	Turtas – 280 VRP
	88 074,00
	97 860,00

	
	
	
	
	

	6.
	6-ių asmenų šeimos
	Pajamos – 138 VRP
	43 407,90
	48 231,00

	
	
	Turtas – 336 VRP
	105 688,80
	117 432,00

	
	
	
	
	

	7.
	7-ių asmenų šeimos 
	Pajamos – 161 VRP
	50 642,55
	56 269,50

	
	
	Turtas – 392 VRP
	123 303,60
	137 004,00




	Savivaldybės būstas nuomojamas tol, kol asmenų ir šeimų deklaruoto turto vertė ir pajamos neviršija Įstatymo 11 straipsnio 1 dalyje nustatytų pajamų ir turto dydžių: 
	
	
	11 straipsnio 1 dalis
	Eur

	1.
	1-o asmens be šeimos
	Pajamos -106 VRP
Turtas-129 VRP
	24 698,00

	
	
	
	30 057,00

	
	
	
	

	2.
	2-jų asmenų šeimos
	Pajamos - 148 VRP
	34 484,00

	
	
	Turtas – 262 VRP
	61 046,00

	
	
	
	

	3.
	3-jų asmenų šeimos
	Pajamos -148 VRP
	34 484,00

	
	
	Turtas – 262 VRP
	61 046,00

	
	
	
	

	4.
	4-ių asmenų šeimos
	Pajamos – 178 VRP
	41 474,00

	
	
	Turtas – 349 VRP
	81 317,00

	
	
	
	

	5.
	5-ių asmenų šeimos
	Pajamos – 178 VRP
	41 474,00

	
	
	Turtas – 349 VRP
	81 317,00

	
	
	
	

	6.
	6-ių asmenų šeimos
	Pajamos – 180 VRP
	41 940,00

	
	
	Turtas –  498 VRP
	116 034,00

	
	
	
	

	7.
	7-ių asmenų šeimos 
	Pajamos –  210 VRP
	48 930,00

	
	
	Turtas –  581 VRP
	135 373,00




*VRP – valstybės remiamas pajamų dydis, kuris yra 233 eurai.
__________________________


